CELEX: 62014CN0225
Language: et
Date: 2014-05-08 00:00:00
Title: Kohtuasi C-225/14: Eelotsusetaotlus, mille on esitanud tribunal d'instance de Dieppe (Prantsusmaa) 8. mail 2014  – Facet SA versus Jean Henri

14.7.2014   
            
            
               ET
            
            
               Euroopa Liidu Teataja
            
            
               C 223/9
            
         Eelotsusetaotlus, mille on esitanud tribunal d'instance de Dieppe (Prantsusmaa) 8. mail 2014 – Facet SA versus Jean Henri
   (Kohtuasi C-225/14)
   2014/C 223/13
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal d'instance de Dieppe
   
      Põhikohtuasja pooled
   
   
      Hageja: Facet SA
   
      Kostja: Jean Henri
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 23. aprilli 2008. aasta direktiivi 2008/48/EÜ, mis käsitleb tarbijakrediidilepinguid (1), artikkel 22, tõlgendatuna koostoimes nõukogu 5. aprilli 1993. aasta direktiiviga 93/13/EMÜ ebaõiglaste tingimuste kohta tarbijalepingutes (2), keelab niisuguste krediidilepingutes sisalduvate tüüptingimuste olemasolu ja kohaldamise, mille kohaselt tarbija kinnitab, et krediidiandja on oma kohustused täitnud?
            
         
               2.
            
            
               Kas ühenduse õiguse tõhususe üldpõhimõtte ja Euroopa Parlamendi ja nõukogu 23. aprilli 2008. aasta direktiivi 2008/48/EÜ, mis käsitleb tarbijakrediidilepinguid, artikliga 22, tõlgendatuna koostoimes nõukogu 5. aprilli 1993. aasta direktiiviga 93/13/EMÜ ebaõiglaste tingimuste kohta tarbijalepingutes, on vastuolus see, kui krediidiandja võib tõendada oma lepingueelsete ja lepinguliste kohustuste täitmist ainuüksi krediidilepingutesse lisatud tüüptingimuste kaudu, mille kohaselt tarbija kinnitab nende kohustuste täitmist, esitamata dokumente, mis ta on väljastanud ja krediidisaajale andnud?
            
         
      (1)  Euroopa Parlamendi ja nõukogu 23. aprilli 2008. aasta direktiiv 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (ELT L 133, lk 66).
   
      (2)  EÜT L 95, lk 29.